da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da en it sv da da en it da da sv en da en da de da de de en en da en en eo da da da da da da da en en da sv da da da en da da da en da da da sl sl da da de en sv da en en da da en da da da en da da da da da sv de en fr da en de sv eo da da da da da da da da da da da da da da da da de da da da da da da da da da nb da da da da da da en da da da da da da da en en da da da de nl da da sv da en da da en en de sv nb hu da en es ceb da da da nb nl sv sv fr fr it id hbs_lat de nb ru ru pl it id hbs_lat als nb ru ru de it id hbs_lat hbs_lat nb ru cs es da da sv da da da en da da da da sv fr en en en en da pt da da da da sv fr en en en sl da en da da da da sv fr en en en en sv en en en da en en da de da de es da da en en da de de en nn da en da de de da da en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Euthyrox® - information til sundhedsfaglige - Medicin.dk
Danish Head and Neck Cancer Group
Amning | Andre anvendelsesområder | Anvendelsesområder | Bivirkninger | Bloddonor | Dispenseringsform | Doping | Doseringsforslag | Egenskaber, håndtering og holdbarhed | Farmakodynamik | Farmakokinetik | Firma | Forgiftning | Forsigtighedsregler | Foto og identifikation | Graviditet | Hjælpestoffer | Indholdsstoffer | Instruktioner | Interaktioner | Kontraindikationer | Nedsat leverfunktion | Nedsat nyrefunktion | Pakninger, priser, tilskud og udlevering | Referencer | Schengen-attest (pillepas) | Seponering | Substitution | Tilskud | Trafik | Typiske alvorlige fejl
Diffus atoksisk struma samt Hashimotos struma
Thyroideacancer (mhp. suppression af TSH efter operation)
Tabletter. 1 tablet indeholder 25 mikrogram (delekærv), 50 mikrogram (delekærv) eller 100 mikrogram (delekærv) levothyroxinnatrium.
Sædvanligvis 50-100 mikrogram dgl., der øges hver 2. - 4. uge til typisk 100-200 mikrogram dgl.
Dosisjustering efter klinisk effekt og bestemmelse af TSH.
Ældre, patienter med iskæmisk hjertesygdom og patienter med langvarig eller svær hypothyreose
Sædvanligvis 12,5-25 mikrogram dgl, der forsigtigt øges hver 3. - 4. uge til typisk 100-150 mikrogram dgl.
Det er vigtigt, at undgå for lav substitutionsbehandling til børn.
Sædvanlige omtrentlige doser ved ingen egenproduktion af hormon:
0-6 mdr. 25-50 mikrogram dgl.
6-12 mdr. 50-75 mikrogram dgl.
1-2 år. 75-100 mikrogram dgl.
2 år og op til pubertet. 100-150 mikrogram dgl.
I puberteten. 125-150 mikrogram dgl.
Behandlingen startes med en lavere initialdosis.
Dosis justeres på baggrund af plasma-T4, T3 og TSH.
Individuel dosering alt efter hvilket plasma-TSH niveau, der tilstræbes - afhængigt af hvilken risikogruppe patienten tilhører.
Se evt. Nationale retningslinjer for behandling af thyroideacancer i Danmark (Danish Head and Neck Cancer Group).
Initialt sædvanligvis 100 mikrogram dgl.
Dosis justeres evt. på baggrund af plasma-T4, T3 og TSH.
Tabletterne bør indtages på tom mave.
TSH indstiller sig først på nyt niveau efter op til 6 uger efter dosisændring.
Ved evt. overgang til andet levothyroxin-præparat bør TSH måles efter 6 uger.
Symptomer som diarré, nervøsitet, pulsstigning, tremor og brystsmerter tyder på for hurtig dosisøgning, og dosis bør da reduceres eller behandlingen pauseres i 1-2 dage, hvorefter behandlingen genoptages med en lavere dosis.
Forsigtighed til ældre og ved iskæmisk hjertesygdom, atrieflimren og hjerteinsufficiens, hvor den kardiale tilstand kan forværres, specielt ved hurtig optrapning af dosis eller oversubstitution.
Hvis der ved sekundært myksødem er tegn på ACTH-mangel med binyrebarkinsufficiens, må der indgives cortison, inden thyroideahormonbehandling påbegyndes, idet man ellers kan provokere Addisons krise.
Overdosering kan medføre kraniosynostose hos spædbørn og for tidlig epifyselukning hos børn med kompromitteret højde til følge.
Hos diabetikere kan blodsukker-koncentrationen stige.
Forsigtig behandlingsopstart ved alvorlig eller langvarig hypotyreose.
Lav initial dosering og forsigtig dosisøgning ved risiko for psykiatriske lidelser.
Suprafysiologiske niveauer af levothyroxin bør undgås, da det er forbundet med øget somatisk og psykiatrisk sygelighed og overdødelighed.
Præmature nyfødte med meget lav fødselsvægt: Hæmodynamiske parametre skal monitoreres pga. risiko for kredsløbskollaps.
Forsigtighed ved tyrotoksikose, da levothyroxin givet alene kan forværre tilstanden. Skal anvendes i kombination med antithyroide midler ved "blok/substitutionsbehandling" af tyrotoksikose.
Med ukendt frekvens er set: Hovedpine, søvnløshed, rastløshed, excitation, humørforstyrrelser, tremor, arytmier, takykardi, hypertension, hjerteinsufficiens, myokardieinfarkt, dyspnø, kvalme, opkastning, diarré, muskelsvaghed, kramper, træthed, temperaturstigning, vægttab, menstruationsforstyrrelser, infertilitet, hårtab, hudkløe, hududslæt, urticaria, angioødem og øget svedtendens.
Der er enkelte case rapporter om benign intrakraniel trykstigning hos særligt børn i behandling med levothyroxin.
Behandling med thyroideahormoner i fysiologiske doser til normale TSH-værdier vil normalt ikke give bivirkninger.
En del af de rapporterede bivirkninger må formodes at skyldes hypertyreose og/eller overfølsomhed over for de anvendte hjælpestoffer i tabletten. Evt. bivirkninger forsvinder ved dosisreduktion eller seponering.
Se endvidere generelt om bivirkninger
Østrogener øger den totale koncentration af thyroideahormon i blodet, og ved start af østrogenterapi kan dosisjustering af levothyroxin være nødvendig.
Colestyramin/colestipol mindsker absorptionen af levothyroxin, hvorfor indgift bør være forskudt med 4-6 timer.
Hypotyroidisme er set ved kombination med ciprofloxacin. 6 timers dosisforskydning anbefales.
Forværring af hypotyroidisme er forekommet ved kombination med tyrosinkinase-hæmmere (fx imatinib og sunitinib). Dosisjustering af levothyroxin kan være nødvendig.
Påvirkning af plasma-TSH er set ved brug af visse proteasehæmmere (indinavir, lopinavir og ritonavir). Skyldes muligvis stoffernes påvirkning af glucuronosyl transferase. TSH bør overvåges den første måned efter start/afslutning på behandling med en proteasehæmmer.
Aluminiumholdige præparater (antacida, sucralfat), jernholdige præparater og calciumcarbonat kan nedsætte virkningen af levothyroxin, og levothyroxin bør derfor administreres mindst 2 timer (for sucralfat 8 timer) før indtagelse af disse præparater.
Levothyroxin øger virkningen af orale antikoagulantia, idet nedbrydningshastigheden af koagulationsfaktorer øges.
Phenytoin, carbamazepin og rifampicin kan øge metaboliseringen af thyroideahormoner.
Simvastatin kan øge behovet for levothyroxin, og dosisjustering kan være nødvendig. Det er uvist om dette gælder andre statiner - pravastatin påvirker ikke plasma-TSH.
Stigning i plasma-TSH er set ved kombination med sertralin, chloroquin og proguanil.
Levothyroxin kan mindske effekten af orale antidiabetika.
Der kan forekomme hypotyroidisme og/eller dårligere kontrol af hypotyroidisme, når orlistat og levothyroxin indtages samtidigt. Orlistat og levothyroxin bør indtages med mindst 4 timers mellemrum. Thyroideafunktionen bør monitoreres regelmæssigt.
Sevelamer kan nedsætte absorptionen af levothyroxin. Dosisjustering af levothyroxin kan være nødvendig.
Der er set øget plasma-TSH hos patienter i kronisk behandling med levothyroxin ved kombination med syrepumpehæmmere.
En række midler kan hæmme omdannelsen af T4 til T3. Det gælder bl.a.: Glukokortikoider, beta-blokkere, amiodaron, lithium og jod.
Produkter indeholdende soja samt kost med højt fiberindhold kan nedsætte optaget af levothyroxin fra tarmen.
Kan om nødvendigt anvendes.
Baggrund: Fysiologisk substitution. Der er mange tusinde 1. trimester-eksponerede uden tegn på overhyppighed af uønsket fosterpåvirkning.
Den ubehandlede sygdom udgør en risiko for barnet, men hvis den gravide er velbehandlet på konceptionstidspunktet og under graviditeten, er der ingen risiko. Behandling under graviditet kræver tæt kontrol. Thyroideahormoner passerer kun i ringe grad placenta.
Thyroxinbehovet øges typisk 25-50 % under graviditet. Øget behov starter allerede tidligt i graviditeten. TSH bør kontrolleres hver 4.-6. uge i graviditeten og bør ligge lavt i normalområdet (≤ 2.5 mU/L i første og ≤ 3.0 mU/L i anden og tredje trimester).
Umiddelbart efter fødslen bør dosis reduceres til niveauet før graviditeten. TSH kontrolleres efter 6-8 uger.
Se også Klassifikation - graviditet
Referencer: 3711, 4192, 4193, 4194
Kan om nødvendigt anvendes.
Baggrund: Der er divergerende meddelelser om udskillelse i modermælk. Hvis det udskilles, er udskillelsen meget lav.
Se endvidere bloddonorers karantæneforhold
Ved overdosering fremkommer tyrotoksikose og dermed risiko for bl.a. øget knoglemineraltab og udvikling af kardielle arytmier. Akut psykose er set - især hos patienter med risiko for psykotiske lidelser.
Thyroideahormon. Mononatriumsalt af levothyroxin. Levothyroxin (T4) er et naturligt thyroideahormon.
Fald i plasma-TSH ses allerede få timer efter oral indgift med yderligere langsomt fald flere uger efter, at plasma-T4 er i steady state.
Fordelingsrum for T4 ca. 0,14 l/kg.
Plasmahalveringstid for T4 ca. 7 døgn.
Terapeutisk plasmakoncentration 70-150 nanomol/l.
Levothyroxin :  tabletter  25 mikrogram, tabletter  50 mikrogram, tabletter  100 mikrogram
Pakninger, priser, tilskud og udlevering
tabletter 25 mikrogram (kan dosisdisp.)
tabletter 50 mikrogram (kan dosisdisp.)
tabletter 100 mikrogram (kan dosisdisp.)
Se generelt om tilskud
Se generelt om udlevering
Se generelt om pris DDD
3711. Janusinfo. Janusmed (Fosterpåverkan). Region Stochholm. 2021; , https://janusmed.se/fosterpaverkan (Lokaliseret 22. februar 2022)
4194. Lazarus J, Brown RS, Daumerie C et al. 2014 European thyroid association guidelines for te management of subclinical hypothyroidism in pregnancy and in children. Eur Thyroid J. 2014; 3:76-94, https://www.ncbi.nlm.nih.gov/pubmed/25114871 (Lokaliseret 24. februar 2022)
4192. Teng W, Shan Z, Patil-Sisodia K et al. Hypothyroidism in pregnancy. Lancet Diabetes Endocrinol. 2013; 1:228-37, https://www.ncbi.nlm.nih.gov/pubmed/24622371 (Lokaliseret 24. februar 2022)
4193. Wikner BN, Sparre LS, Stiller CO et al. Maternal use of thyroid hormones in pregnancy and neonatal outcome. Acta Obstet Gynecol Scand. 2008; 87:617-27, https://www.ncbi.nlm.nih.gov/pubmed/18568461 (Lokaliseret 24. februar 2022)
Information til borgere om
01.06.2021. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne.
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø